वॉशिंगटन:
फ्लोरिडा के टेलाहासी स्थित एक योग स्टूडियो में शुक्रवार शाम हुई गोलीबारी में दो लोगों की मौत हो गई। बाद में शूटर ने भी खुद को गोली मारकर खुदकुशी कर ली।
घटना में चार अन्य जख्मी हुए हैं। हमलावर की पहचान नहीं हो पाई है। घटना का मकसद भी साफ नहीं हो पाया है।
तालाहासी के पुलिस प्रमुख माइकल डेलियो ने शुक्रवार रात पत्रकारों को बताया कि स्टूडियो में जाने के बाद व्यक्ति ने छह लोगों को गोली मारी।
डेलियो ने बताया कि इसके बाद संदिग्ध ने खुद को भी गोली मार ली। फिलहाल बंदूकधारी और मृतकों की पहचान नहीं हुई है तथा अन्य पीड़ितों की स्थिति भी स्पष्ट नहीं है।
उन्होंने बताया कि हमलावर ने अकेले ही इस घटना को अंजाम दिया और अधिकारी इसके पीछे के संभावित कारणों की जांच कर रहे हैं। शहर के कमीश्नर स्कॉट मैडॉक्स घटनास्थल पर हैं। >
उन्होंने फेसबुक पर कहा कि मेरे पब्लिक र्सिवस करियर में मैंने कई बुरे दृश्य देखे लेकिन यह सबसे बुरा है। कृपया प्रार्थना करें।''